Camilla Pedersen kan kalde sig for verdensmester i langdistancetriatlon, efter at hun søndag morgen dansk tid krydsede målstregen i Kina som den første.

- Hun gjorde det! Camilla har netop vundet VM på langdistance, lyder den jublende melding blandt andet på hendes Twitter-profil.

I byen Weihai var Camilla Pedersen bedst på distancen med 4 km svømning, 120 km cykling og 20 km løb.

Et meget imponerende resultat, især set i lyset af at Pedersen for et år siden styrtede på en træningstur og lå i koma i 19 dage.